#

**Записник од 11-тата Седница на Совет на Општина Берово**

Одделение за правни и општи работи

Одделение за правни и општи работи

Општина Берово

 **З А П И С Н И К**

 ***Од 11-тата седница на Советот на Општина Берово одржана на ден 30.03.2022 година со почеток во 08:00 часот преку zoom платформата*.**

 Седницата ја отвори и со неа раководеше Претседателот на Советот на Општина Берово, Стево Суџуковиќ.

 Од вкупно 15 Советници на седницата присуствуваа 15 Советници и тоа: Стево Суџуковиќ, Славица Фурнаџиска, Владо Методиев, Емилија Корчовска, Гоце Ружински, Глигорчо Крстовски, Герасим Гриовски, Марија Буровска, Петар Ружински, Ангела Здравковска, Наташа Ваканска, Викторија Спенџарска Стеен, Виолета Марковска Димовска, Александар Мишовски и Дејан Механџиски.

 На Седницата присуствуваa Градоначалникот на општина Берово,Звонко Пекевски и Емилија Ваканска, како правна поддршка.

 Претседателот на Совет на Општина Берово, Стево Суџуковиќ, за работа на 11-тата Седница на Совет на Општина Берово го предложи следниот:

**ПРЕДЛОГ ДНЕВЕН РЕД**

1. Записник од 10-та Седница на Совет на Општина Берово;
2. Предлог Одлука за промена на име на улица и определување на ново име на улица во Општина Берово;
3. Предлог Одлука за збратимување помеѓу Општина Берово – Република Северна Македонија и Општина Буца - Република Турција;
4. Предлог Одлука за збратимување помеѓу Општина Берово – Република Северна Македонија и Општина Раденци - Република Словенија;
5. Предлог Измена на Решение за формирање на Општински совет за превенција на детско престапништво на општина Берово;
6. Предлог Правилник за начинот и критериумите на остварување на правото на додаток за домување на материјално и станбено необезбедени лица;
7. Измена на Програмата за активностите на Општина Берово во областа на културата во 2022 година;
8. Предлог Одлука за Прифаќање на донација-противпожарно возило;
9. Предлог Одлука за критериумите и постапката за распределба на средстава за финансирање на активности на здруженија на граѓани и фондациии од Буџетот на Општина Берово;
10. Извештај за работа на ЈПКР„Услуга“Берово за 2021 година;
11. Полугодишен извештај за работа на ОСУ„Ацо Русковски“ Берово за учебната 2021/2022 година;
12. Годишен извештај за работа на Одделението за внатрешни работи Берово за 2021 година;
13. Предлог Одлука за прифаќање на иницијативата за отпочнување на постапка за изработка на Урбанистичко планска документација Урбанистички Проект со намена Е1.13 - Сончеви електрани, на КП 3252, 3253, 3256 и 3237, КО Берово вон-град, Општина Берово;
14. Предлог Одлука за прифаќање на иницијативата за отпочнување на постапка за изработка на Урбанистичко планска документација Урбанистички Проект со намена Е1.13 - Сончеви електрани,на КП 3125/1, 3127 и 3128, КО Владимирово, Општина Берово;
15. Предлог Одлука за прифаќање на иницијативата за отпочнување на постапка за изработка на Урбанистичко планска документација Урбанистички Проект со намена Е1.13 - Сончеви електрани,на КП 3880, 3881, 3882, 3886, 3887, 3888, 3889, 3890 и 3891,КО Митрашинци, Општина Берово;
16. Предлог Одлука за прифаќање на иницијативата за отпочнување на постапка за изработка на Урбанистичко планска документација Урбанистички Проект со намена Е1.13 - Сончеви електрани,на КП 2084, 2085, 2086, 2087, 2088, 2089 и 2090, КО Митрашинци, Општина Берово;
17. Предлог Одлука за прифаќање на иницијативата за отпочнување на постапка за изработка на Урбанистичко планска документација Урбанистички Проект со намена Е1.13 - Сончеви електрани,на КП 2406, 2407, 2409, 2410/1, 2410/3 и 2413, КО Смојмирово, вон град, Општина Берово;
18. Финансиски извештај од СДСМ и коалицијата „Најдоброто за мојата општина“ (НСДП, ДСВМ, ЛП, СДУ, ДС, ППД, ПЕП21, ОМ, СРМ, СДАМ, ПДПР, ВМРО-НП, НА, ДПТ, ПДТ, ПЦЕР, СПЕР) предводена од СДСМ за Локалните избори 2021 година;
19. Финансиски извештај од ВМРО ДПМНЕ и коалицијата „Обнова на Македонија“(Граѓанска опција за Македонија ГРОМ, ГЛАС за Македонија, Движење на национално единство на Турците, Демократска партија на Србите во Македонија, Демократска партија на Ромите, Демократски сили на Ромите, Македонска акција(МААК),Нова либерална партија,Партија на Власите од Македонија,Партија на обединети демократи на Македонија,Роми обединети од Македонија, Работничко Земјоделска Партија на Република Македонија,Социјалистичка Партија на Македонија, Српска напредна странка, Комунистичка партија на Македонија – Титови сили,Народна Партија на Ромите) предводена од ВМРО ДПМНЕ за Локалните избори 2021 година;
20. Финансиски извештај од политичка партија Родина Македонија;
21. Барања од институции и граѓани;
22. Советнички иницијативи и прашања.

Градоначалникот на општина Берово,Звонко Пекевски се јави за збор и побара измена и дополнување на дневниот ред. Точката 8 од Решението:

8. Предлог Одлука за Прифаќање на донација-противпожарно возило;

Да биде повлечена, и на нејзино место да биде ставена точка:

1. **Предлог Одлука за Прифаќање на донација-противпожарна опрема;**

Како и дополнување на дневниот ред со нова точка:

1. **Измена на Програмата за одбележување на значајни настани и истакнати личности со спомен обележја во Општина Берово за 2022 година;**

Која ќе биде 21ва точка во Решението, а точките:

21.Барања од институции и граѓани;

22.Советнички иницијативи и прашања.

Да бидат 22ра и 23та точка во Решението.

 Измените и дополнувањата на дневниот ред се ставени на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоен следниот:

**ДНЕВЕН РЕД**

1. ***Записник од 10-та Седница на Совет на Општина Берово;***

 Претседателот на Совет, Стево Суџуковиќ отвори расправа по дадената точка. За збор се јави советникот Петар Ружински, кој даде забелешка за техничка грешка во 2рата точка од Записникот, во делот со вкупниот број на гласови, имено во записникот стои 14 гласа ЗА и 6 гласа ПРОТИВ, а треба да биде 8 гласа ЗА и 6 Гласа ПРОТИВ. Никој друг од советниците не се јави за збор, па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** со измена на техничката грешка е усвоен *Записник од 10-та Седница на Совет на Општина Берово;*

1. ***Предлог Одлука за промена на име на улица и определување на ново име на улица во Општина Берово;***

 Претседателот на Совет, Стево Суџуковиќ отвори расправа по дадената точка и даде збор на претседателот на комисијата за урбанизам и комунални дејности, Гоце Ружински, кој истакна дека точката е разгледана на комисија, нема забелешки се знае целата постапка и причината за која е направена оваа одлука, а ваквиот чин е за поздравување. Никој од советниците не се јави за збор, па се премина на гласање и **со** **15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена*Одлука за промена на име на улица и определување на ново име на улица во Општина Берово;*

1. ***Предлог Одлука за збратимување помеѓу Општина Берово – Република Северна Македонија и Општина Буца - Република Турција;***

Претседателот на Совет, Стево Суџуковиќ отвори расправа по дадената точка и даде збор на Емилија Ваканска, како изработувач на одлуката, која истакна дека оваа одлука е донесена врз основа на претходна комуникација со општина Буца, Република Турција, од каде имаме документирана согласност од нивна страна за збратимување со нашата општина . Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена *Одлука за збратимување помеѓу Општина Берово – Република Северна Македонија и Општина Буца - Република Турција;*

1. ***Предлог Одлука за збратимување помеѓу Општина Берово – Република Северна Македонија и Општина Раденци - Република Словенија;***

 Претседателот на Совет, Стево Суџуковиќ отвори расправа по дадената точка и даде збор на Биљана Марковска како изработувач на одлуката, која истакна дека оваа одлука е донесена врз основа на претходна комуникација со општина Раденци, Република Словенија, од каде имаме документирана согласност од нивна страна за збратимување со нашата општина. Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена *Одлука за збратимување помеѓу Општина Берово – Република Северна Македонија и Општина Раденци - Република Словенија;*

1. ***Предлог Измена на Решение за формирање на Општински совет за превенција на детско престапништво на општина Берово;***

 Претседателот на Совет, Стево Суџуковиќ отвори расправа по дадената точка и даде збор на претседателот на Комисијата за јавни дејности, Марија Буровска, која истакна дека точката е разгледана на комисија, во доставените материјали има веќе дадени предлози. Oд Совет на родители е даден предлог Татјанка Предарска, а од Средношколската заедница е даден предлог Андреј Бубевски, за членови на Општинскиот совет за превенција и детско претстапништво.Комисијата нема забелешки. Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,**е усвоена *Измена на Решение за формирање на Општински совет за превенција на детско престапништво на општина Берово* со предложените членови **Татјанка Предарска** и **Андреј Бубевски***;*

1. ***Предлог Правилник за начинот и критериумите на остварување на правото на додаток за домување на материјално и станбено необезбедени лица;***

Претседателот на Совет, Стево Суџуковиќ отвори расправа по дадената точка и дадезбор на претседателот на Комисијата за јавни дејности,Марија Буровска, која истакна дека точката е разгледана на комисија,со овој правилник се определуваат начинот и критериумите за остварување на правото на додаток за домување на материјално и станбено необезбедени лица во општина Берово. И претходно имало Правилник според кој се доделувани станбени простори за материјално необезбедени лица. Дадениот Правилник за критериумите за домување е изработен согласно најновите барања дадени од Министерството за труд и социјална политика. На комисија е прашано на кој начин се доделуваат тие станбени простори, а Биљана Марковска како изработувач на Правилникот дала објаснување дека тоа оди преку МТСП, таму се аплицира и целата постапка ја водат надлежни лица од Министерството. Комисијата нема забелешки по точката. Никој од советниците не се јави за збор и **со 14 гласа ЗА, нема советници кои гласале ПРОТИВ, нема ВОЗДРЖАНИ советници,(советникот Владо Методиев е отсутен од гласање),** е усвоен *Правилник за начинот и критериумите на остварување на правото на додаток за домување на материјално и станбено необезбедени лица;*

1. ***Измена на Програмата за активностите на Општина Берово во областа на културата во 2022 година;***

Претседателот на Совет, Стево Суџуковиќ отвори расправа по дадената точка и даде збор на претседателот на Комисијата за јавни дејности,Марија Буровска, која истакна дека точката е разгледана на комисија, констатирани се технички грешки во програмата, кои треба да се корегираат. Имено, во делот каде што стои најубаво украсено велигденско јајце, треба да се смени во најцврсто и најубаво украсено велигденско јајце, како и во делот за група „Штекица“, наместо Химна на Берово, треба да стои Песна за Берово. Советничката Виолета Марковска Димовска се јави за збор и праша сумата од 1 000 000 денари со која се дополнува програмата за култура од која ставка од Буџетот се пренаменети средствата или се работи за донација? На ова прашање одговори Градоначалникот Пекевски и образложи дека програмата се проширува од причина што има изготвено проект за реконструкција на камбанаријата на црквата во центарот на Берово и по добивањето на одобрението за реконструкција, средствата во идниот ребаланс на буџетот на општина Берово ќе бидат обезбедени во износ кој ќе биде предвиден за учество на општина Берово во вкупната финансиска конструкција која ќе биде утврдена за потребната реконструкција со јасно утврдени позиции кои ќе бидат финансирани преку буџетот на општина Берово, а останатиот износ ќе биде обезбеден преку други извори на финансирање. Никој друг од советниците не се јави за збор и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *Измена на Програмата за активностите на Општина Берово во областа на културата во 2022 година;*

1. ***Предлог Одлука за Прифаќање на донација-противпожарна опрема;***

 Претседателот на Совет, Стево Суџуковиќ отвори расправа по дадената точка и даде објаснување дека се работи за опрема добиена од доброволно противпожарно друштво од Словенија, која видно ќе ги задоволи потребите на ТППЕ во Берово за исполнување на секојдневните работни задачи. Никој од советниците не се јави за збор и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *Одлука за Прифаќање на донација-противпожарна опрема;*

1. ***Предлог Одлука за критериумите и постапката за распределба на средстава за финансирање на активности на здруженија на граѓани и фондациии од Буџетот на Општина Берово;***

 Претседателот на Совет, Стево Суџуковиќ отвори расправа по дадената точка и даде збор на претседателот на комисијата за јавни дејности, Марија Буровска, кој истакна дека точката е разгледана на комисија и истакна дека во одлуката има технички грешки кои треба да се корегираат.Комисијата нема забелешки по точката. Никој од советниците не се јави за збор, и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *Одлука за критериумите и постапката за распределба на средстава за финансирање на активности на здруженија на граѓани и фондациии од Буџетот на Општина Берово;*

1. ***Извештај за работа на ЈПКР„Услуга“Берово за 2021 година;;***

Претседателот на Совет, Стево Суџуковиќ отвори расправа по дадената точка и даде збор на претседателот на комисијата за урбанизам и комунални дејности, Гоце Ружински, кој истакна дека точката е разгледана на комисија, немало претставник од институцијата присутен, но комисијата нема забелешки. За збор се јави советничката Наташа Ваканска која истакна дека советничката група на ВМРО-ДПМНЕ во однос на извештајот за работа на ЈПКР „Услуга“ Берово имаат некои забелешки и критики. Имено, во извештајот е наведено дека сметот се собира според распоред како во градот така и во селските населби, што секако е за поздравување, но тој распоред треба да се почитува, од причина што се случува сметот по селските населби да се собира во различен ден од предвидениот според распоред. Советничката Ваканска имаше забелешки и за метењето на селскиот мегдан во Русиново, дека подолго време не е изметен истиот, како и за чистењето на снегот во зимскиот период. Упати прашање до Директорот на ЈПКР „Услуга“ Берово, колку пати се мете мегданот во с.Русиново и дали тој како раководител врши увид по завршувањето на активностите за да види во каква состојба остануваат местата каде што се вршат интервенциите и активностите?. Исто така советничката Наташа Ваканска побараа од ЈПКР да ги достават добиените извештаи од анализите на водата за пиење направени во лаборатории во Скопје и во Кочани. Советничката Славица Фурнаџиска потенцираше преку координаторите на советничките групи да се побара присуство на раководителите на институциите на Седниците на Советот секогаш кога имаат прашања советниците и на тој начин би се разјасниле сите нејаснотии. За збор се јави советничката Марија Буровска, која истакна дека дадените критики и забелешки во однос на работењето на ЈПКР „Услуга“ Берово, не се издржани, од причина што и Берово и селските населби никогаш порано не биле толку чисти и средени, редовно се извршуваат работните обврски,сметот редовно се собира, улиците се метат и чистат од екипите на ЈПКР, за што сведочат и бројните пофални зборови како од граѓаните на Берово и околината, така и од туристите кои ги имаме во се поголем број. Никој друг од советниците не се јави за збор, па се премина на гласање и **со 8 гласа ЗА, нема советници кои гласале ПРОТИВ, 7 гласа ВОЗДРЖАНИ,** е усвоен *Извештај за работа на ЈПКР„Услуга“Берово за 2021 година;*

1. ***Полугодишен извештај за работа на ОСУ„Ацо Русковски“ Берово за учебната 2021/2022 година;***

Претседателот на Совет, Стево Суџуковиќ отвори расправа по дадената точка и даде збор на претседателот на комисијата за јавни дејности, Марија Буровска, кој истакна дека точката е разгледана на комисија, и за оваа точка немало претставник од институцијата присутен, но комисијата нема забелешки. За збор се јави советничката Наташа Ваканска и истакна дека има неколку прашања во врска со полугодишниот извештај до директорот на институцијата, но со оглед на тоа дека директорот не е присутен нејзините прашања побара да бидат доставени до директорот во писмена форма.

1. Колку изнесува точниот број на компјутери доделени на ОСУ „Ацо Русковски“ Берово од проектот „Компјутер за секое дете“?

 2. Колку изнесува точниот број на компјутери кои моментално се користат од проектот „Компјутер за секое дете“?

 3. Колку изнесува точниот број на расходувани компјутери и на компјутери кои не се во употреба и не се користат од проектот „Компјутер за секое дете“?

Одговорите на поставените прашања од советничката Наташа Ваканска треба да бидат доставени до Советот на општина Берово за наредната Седница. Никој друг од советниците не се јави за збор и **со 6 гласа ЗА, 1 глас ПРОТИВ, 7 гласа ВОЗДРЖАНИ,** не е усвоен *Полугодишен извештај за работа на ОСУ„Ацо Русковски“ Берово за учебната 2021/2022 година;*

1. ***Годишен извештај за работа на Одделението за внатрешни работи Берово за 2021 година;***

За збор се јави советникот Дејан Механџиски кој побара претставник од ОВР Берово да присуствува на Седницата на Совет, од причина што има прашања во врска со извештајот. Точката е одложена за распарава до пристигнување на претставник од ОВР Берово.

1. ***Предлог Одлука за прифаќање на иницијативата за отпочнување на постапка за изработка на Урбанистичко планска документација Урбанистички Проект со намена Е1.13 - Сончеви електрани, на КП 3252, 3253, 3256 и 3237, КО Берово вон-град, Општина Берово;***

 Претседателот на Совет, Стево Суџуковиќ отвори расправа по дадената точка и даде збор на претседателот на комисијата за урбанизам и комунални дејности, Гоце Ружински, кој истакна точката е разгледана на комисија, нема забелешки по истата.Никој од советниците не се јави за збор и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена*Одлука за прифаќање на иницијативата за отпочнување на постапка за изработка на Урбанистичко планска документација Урбанистички Проект со намена Е1.13 - Сончеви електрани, на КП 3252, 3253, 3256 и 3237, КО Берово вон-град, Општина Берово;*

1. ***Предлог Одлука за прифаќање на иницијативата за отпочнување на постапка за изработка на Урбанистичко планска документација Урбанистички Проект со намена Е1.13 - Сончеви електрани,на КП 3125/1, 3127 и 3128, КО Владимирово, Општина Берово;***

 Претседателот на Совет, Стево Суџуковиќ отвори расправа по дадената точка и даде збор на претседателот на комисијата за урбанизам и комунални дејности, Гоце Ружински, кој истакна точката е разгледана на комисија, нема забелешки по истата. Никој од советниците не се јави за збор и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *Одлука за прифаќање на иницијативата за отпочнување на постапка за изработка на Урбанистичко планска документација Урбанистички Проект со намена Е1.13 - Сончеви електрани,на КП 3125/1, 3127 и 3128, КО Владимирово, Општина Берово;*

1. ***Предлог Одлука за прифаќање на иницијативата за отпочнување на постапка за изработка на Урбанистичко планска документација Урбанистички Проект со намена Е1.13 - Сончеви електрани,на КП 3880, 3881, 3882, 3886, 3887, 3888, 3889, 3890 и 3891,КО Митрашинци, Општина Берово;***

Претседателот на Совет, Стево Суџуковиќ отвори расправа по дадената точка и даде збор на претседателот на комисијата за урбанизам и комунални дејности, Гоце Ружински, кој истакна точката е разгледана на комисија, нема забелешки по истата.Никој од советниците не се јави за збор и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена*Одлука за прифаќање на иницијативата за отпочнување на постапка за изработка на Урбанистичко планска документација Урбанистички Проект со намена Е1.13 - Сончеви електрани,на КП 3880, 3881, 3882, 3886, 3887, 3888, 3889, 3890 и 3891,КО Митрашинци, Општина Берово;*

1. ***Предлог Одлука за прифаќање на иницијативата за отпочнување на постапка за изработка на Урбанистичко планска документација Урбанистички Проект со намена Е1.13 - Сончеви електрани,на КП 2084, 2085, 2086, 2087, 2088, 2089 и 2090, КО Митрашинци, Општина Берово;***

 Претседателот на Совет, Стево Суџуковиќ отвори расправа по дадената точка и даде збор на претседателот на комисијата за урбанизам и комунални дејности, Гоце Ружински, кој истакна точката е разгледана на комисија, нема забелешки по истата. Никој од советниците не се јави за збор и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *Одлука за прифаќање на иницијативата за отпочнување на постапка за изработка на Урбанистичко планска документација Урбанистички Проект со намена Е1.13 - Сончеви електрани,на КП 2084, 2085, 2086, 2087, 2088, 2089 и 2090, КО Митрашинци, Општина Берово;*

1. ***Предлог Одлука за прифаќање на иницијативата за отпочнување на постапка за изработка на Урбанистичко планска документација Урбанистички Проект со намена Е1.13 - Сончеви електрани,на КП 2406, 2407, 2409, 2410/1, 2410/3 и 2413, КО Смојмирово, вон град, Општина Берово;***

Претседателот на Совет, Стево Суџуковиќ отвори расправа по дадената точка и даде збор на претседателот на комисијата за урбанизам и комунални дејности, Гоце Ружински, кој истакна точката е разгледана на комисија, нема забелешки по истата. Никој од советниците не се јави за збор и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *Одлука за прифаќање на иницијативата за отпочнување на постапка за изработка на Урбанистичко планска документација Урбанистички Проект со намена Е1.13 - Сончеви електрани,на КП 2406, 2407, 2409, 2410/1, 2410/3 и 2413, КО Смојмирово, вон град, Општина Берово;*

 ***12.Годишен извештај за работа на Одделението за внатрешни работи Берово за 2021 година;***

Бидејќи не дојде претставник од ОВР Берово за да го презентира извештајот,Претседателот на Совет, Стево Суџуковиќ отвори расправа по дадената точка и даде збор на претседателот на комисијата за Прашањата кои ги имаат советниците да ги достават до ОВР Берово, за да можат да одговорат. Никој друг од советниците не се јави за збор и **со 8 гласа ЗА, 1 глас ПРОТИВ, 6 ВОЗДРЖАНИ советници** е усвоен*Годишен извештај за работа на Одделението за внатрешни работи Берово за 2021 година;*

1. ***Финансиски извештај од СДСМ и коалицијата „Најдоброто за мојата општина“ (НСДП, ДСВМ, ЛП, СДУ, ДС, ППД, ПЕП21, ОМ, СРМ, СДАМ, ПДПР, ВМРО-НП, НА, ДПТ, ПДТ, ПЦЕР, СПЕР) предводена од СДСМ за Локалните избори 2021 година;***

Претседателот на Совет, Стево Суџуковиќ отвори расправа по дадената точка и даде збор на претседателот на комисијата за финансирање,буџет и ЛЕР, Славица Фурнаџиска, која истакна комисијата нема одржано состанок, но овие финансиски извештаи од политичките партии се јавни и процедурално мора да се достават до советите на општините. Советничката Ангела Здравковска упати прашање дали извештаите се согласно закон и според кој член од законот се доставуваат овие извештаи.Емилија Ваканска образложи дека партиите имаат законска обврска да ги доставуваат овие извештаи, но само за усвојување од страна на Советите на општините. Никој од советниците не се јави за збор и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоен *Финансиски извештај од СДСМ и коалицијата „Најдоброто за мојата општина“ (НСДП, ДСВМ, ЛП, СДУ, ДС, ППД, ПЕП21, ОМ, СРМ, СДАМ, ПДПР, ВМРО-НП, НА, ДПТ, ПДТ, ПЦЕР, СПЕР) предводена од СДСМ за Локалните избори 2021 година;*

1. ***Финансиски извештај од ВМРО ДПМНЕ и коалицијата „Обнова на Македонија“(Граѓанска опција за Македонија ГРОМ, ГЛАС за Македонија, Движење на национално единство на Турците, Демократска партија на Србите во Македонија, Демократска партија на Ромите, Демократски сили на Ромите, Македонска акција(МААК),Нова либерална партија,Партија на Власите од Македонија,Партија на обединети демократи на Македонија,Роми обединети од Македонија, Работничко Земјоделска Партија на Република Македонија,Социјалистичка Партија на Македонија, Српска напредна странка, Комунистичка партија на Македонија – Титови сили,Народна Партија на Ромите) предводена од ВМРО ДПМНЕ за Локалните избори 2021 година;***

Претседателот на Совет, Стево Суџуковиќ отвори расправа по дадената точка, но по даденото образложение од претходната точка, никој од советниците не се јави за збор, па **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоен *Финансиски извештај од ВМРО ДПМНЕ и коалицијата „Обнова на Македонија“(Граѓанска опција за Македонија ГРОМ, ГЛАС за Македонија, Движење на национално единство на Турците, Демократска партија на Србите во Македонија, Демократска партија на Ромите, Демократски сили на Ромите, Македонска акција(МААК),Нова либерална партија,Партија на Власите од Македонија,Партија на обединети демократи на Македонија,Роми обединети од Македонија, Работничко Земјоделска Партија на Република Македонија,Социјалистичка Партија на Македонија, Српска напредна странка, Комунистичка партија на Македонија – Титови сили,Народна Партија на Ромите) предводена од ВМРО ДПМНЕ за Локалните избори 2021 година;*

1. ***Финансиски извештај од политичка партија Родина Македонија;***

Претседателот на Совет, Стево Суџуковиќ отвори расправа по дадената точка, но по даденото образложение од претходната точка, никој од советниците не се јави за збор и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоен *Финансиски извештај од политичка партија Родина Македонија;*

1. ***Измена на Програмата за одбележување на значајни настани и истакнати личности со спомен обележја во Општина Берово за 2022 година;***

Претседателот на Совет, Стево Суџуковиќ отвори расправа по дадената точка и даде збор на претседателот на комисијата за јавни дејности, Марија Буровска, која истакна дека точката е разгледана на комисија, измената се однесува на зголемување на сумата од 220 000 денари на 450 000 денари, од причина што 2(два) пати се распишува тендер за реконструкција на спомен костурницата, но никој не се јавува за таа цена, секогаш се дава поголема цена заради енормното поскапување на градежните материјали и суровини. Комисијата нема забелешки.Никој од советниците не се јави за збор и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоен  *Измена на Програмата за одбележување на значајни настани и истакнати личности со спомен обележја во Општина Берово за 2022 година;*

1. ***Барања од институции и граѓани;***
2. ***Барање од здружение на туристички работници и сопственици на викен куќи „Беровско езеро“***

Советот на Општина Берово на 11-та Седница одржана на ден 30.03.2022 година го разгледа Барањето од Здружение на туристички работници и сопственици на викенд куќи „Беровско езеро“, со бр.09-1000/1 од 02.03.2022 година и донесе З А К Л У Ч О К во наредните 7 до 10 дена да бидат повикани членови од здружението на заеднички состанок со претставници и од Советот и од општина Берово, на кој би се разгледале можностите за изнаоѓање на механизми за регулирање на наплатата на фактурите за електрична енергија. Воедно, членовите од здружението потребно е да достават извештај колку викенд куќи ја користат оваа услуга и колку од нив си ги подмируваат трошоците за потрошената електрична енергија на пумпата за вода.

1. ***Барање од Фондација „Елеуса“ Струмица, за доделување на финансиски средства за реализација на дел од хуманитарна помош која се доставува на територија на општина Берово;***

Советот на Општина Берово на 11-та Седница одржана на ден 30.03.2022 година го разгледа Барањето од Фондација „Елеуса“ Струмица, за доделување на финансиски средства за реализација на дел од хуманитарна помош која се доставува на територија на општина Берово, со бр.09-1060/1 од 09.03.2022 година и донесе З А К Л У Ч О К Фондација „Елеуса“ Струмица, потребно е да достават извештај со колкави средства располагаат и по кои критериуми и на кој начин се распределуваат тие средства. Притоа, се задолжува Одделението за јавни дејности при општина Берово да се произнесе како и на кој начин може да се доделат средства за хуманитарни цели преку општината, па потоа Советот да донесе соодветен заклучок.

1. ***Барање од жители на ул.Сремска во Берово за изградба на пешачка патека;***

Советот на Општина Берово на 11-та Седница одржана на ден 30.03.2022 година го разгледа Барањето од жители на ул.Сремска во Берово, за изградба на пешачка патека меѓу улиците „Сремска“ и „Бел камен“ во Берово за полесно извршување на секојдневните потреби, со бр.09-815/1 од 22.02.2022 година и донесе З А К Л У Ч О К да се задолжи Одделенето за комунални дејности и заштита на животната средина при општина Берово да излезе на терен , да ја види состојбата, дали земјиштето каде што треба да биде направена пешачката патека е во приватна или е во државна сопственост и за наредната седница на Совет да достави одговор, врз основа на кој Советот ќе донесе соодветен заклучок.

1. ***Барање од Иницијативен одбор за протест за заштитено подрачје „Малешево“***

Советот на Општина Берово на 11-та Седница одржана на ден 30.03.2022 година го разгледа Барањето од Иницијативен одбор за протест за заштитено подрачје „Малешево“, со бр.09-1244/1 од 22.03.2022 година и донесе З А К Л У Ч О К да се почека 7 дена надлежните институции да достават одговор по поднесената иницијатива кој произлезе од одржаниот состанок на 24.02.2022 година во просториите на општина Берово. Доколку не се добие одговор, да се формира работно тело со претставници од Иницијативниот одбор за протест, од Советот, од општинската администрација и Градоначалникот на општина Берово, кое ќе проследи ново барање до надлежните институции за решавање на проблемот.

1. ***Барање од Здружение на угостители „Малешевски еснафи“ Берово за замена на постоечките церади на терасите од објектите на плоштадот во Берово, со нови модерни монтажни стакленици;***

Советот на Општина Берово на 11-та Седница одржана на ден 30.03.2022 година го разгледа Барањето од Здружение на угостители „Малешевски еснафи“ Берово, за замена на постоечките церади на терасите од објектите на плоштадот во Берово, со нови модерни монтажни стакленици, со бр.09-1340/1 од 29.03.2022 година и донесе З А К Л У Ч О К барањето да се достави до Одделението за комунални дејности и заштита на животната средина при општина Берово и да одлучат дали може Барањето законски да се реализира и одговорот да го достави до Советот на општина Берово и до Здружението на угостители „Малешевски еснафи“ за понатамошно постапување. По добивањето на одговорот од Одделението за комунални дејности и заштита на животната средина при општина Берово, се задолжува Претседателот на Здружението на угостители „Малешевски еснафи“ Берово да разговара со сопствениците на засегнатите локали и од сите да достави до Советот писмена согласност дека истите се заинтересирани за замена на постоечките церади на терасите со нови модерни монтажни стакленици.

1. ***Барањa од граѓани за доделување на шини за санација на мостови на територија на општина Берово(Митко Каламадевски, Ноти Радински, Митко Илијевски, Звонко Ролевски, Венко Цоцовски и Дејан Бошнаковски);***

Советот на Општина Берово на 11-та Седница одржана на ден 30.03.2022 година ги разгледа Барањата од граѓани за доделување на железнички шини за санација на мостови на територија на општина Берово, со бр.09-1279/1; 09-1278/1; 09-1265/1; 09-1268/1; 09-1269/1 и 09-1275/1 сите од 23.03.2022 година и донесе З А К Л У Ч О К Барањата од граѓаните да се достават до Одделението за комунални дејности и заштита на животната средина при општина Берово. Одделението за комунални дејности и заштита на животната средина при општина Берово како надлежен орган, врз основа на Одлуката од Влада за доделување на железнички шини на општина Берово, ќе дадат повик или известување до целокупното население и секој оној кој има потреба, да достави соодветно барање до општина Берово. Потоа да се формира Комисја за увид на лице место, која ќе направи увид и ќе констатира состојба, па согласно доставените барања железничките шини ќе се распределат.

1. ***Советнички иницијативи и прашања.***

Никој од советниците не се јави за збор по дадената точка.

 Точките на дневен ред се изцрпени и седницата е завршена во 13 часот и 30 минути.

.

 На крајот од седницата Претседателот Суџуковиќ се заблагодари на Советниците за присуството.

 Усвоен со

Бр.09-2081/1

 31.05.2022 година

Берово

*Записничар, Претседател на Совет,*

 *Благородна Рунтевска Стево Суџуковиќ*

 *\_\_\_\_\_\_\_\_\_\_\_\_\_\_\_\_\_\_\_\_* М.П. \_\_\_\_\_\_\_\_\_\_\_\_\_\_\_\_\_\_\_

 (*потпис) (потпис)*